stanford-oval/wikipedia huggingface dataset:
הוטמייל

| --- | --- |

תמונת האתר של MSN Hotmail באנגלית
תמונת האתר של MSN Hotmail באנגלית
 מפתח:  מיקרוסופט
 מחזור חיים:  1996–הווה (כ־28 שנים) 
 גרסה אחרונה:  מלא (10 בספטמבר 2009)
 מערכת הפעלה:  שירות מבוסס רשת
 סוג רישיון:  חופשי
 קטגוריה:  שירות דוא"ל
 http://hotmail.com
הוטמייל (ובשם הרשמי: Microsoft Hotmail) היה שירות דואר מבוסס רשת מבית מיקרוסופט. בנוסף לשירותי הדואר הציע הוטמייל שילוביות עם מוצרי מיקרוסופט נוספים כגון שיתוף רשימת אנשי הקשר עם Windows Live Messenger, קבלת חיווי על דואר חדש בתוכנה זו, ממשק עם תוכנות ה-Outlook ו-Windows Live Mail ועוד. הוטמייל נודע בשמות Windows Live Hotmail ולפני כן כ-MSN Hotmail. הוטמייל התחרה בשירותי דואר אלקטרוני שונים כגון ג'ימייל, AIM Mail, שירות הדואר האלקטרוני של יאהו! ועוד.
ב-3 באפריל 2013 מיזגה מיקרוסופט את Hotmail בשירות ה-Outlook.com.
היסטוריה

הוטמייל נוסד על ידי סייביר באתיה וג'ק סמית' בשנת 1995, והושק מסחרית ב-4 ביולי 1996, יום העצמאות של ארצות הברית. תאריך ההשקה המסחרית מסמל העצמאות מספק שירותי האינטרנט, אשר סיפקו בין השאר את תיבות הדוא"ל עבור המנויים שלהם. הרעיון הראשוני של ג'ק סמית' היה להשיג גישה לדואר האלקטרוני ברשת מכל מחשב, בכל מקום בעולם, ללא תלות בספק שירותי האינטרנט. בזמן ההשקה נפח התיבה החינמית היה כ-2 מגה-בייט.
כשסייביר באתיה העלה את הרעיון לשירות הדואר האלקטרוני המקוון, הוא ניסה את כל השמות שמסתיימים ב-mail, ולבסוף בחר את השם הוטמייל מפני שהשם הכיל את האותיות "HTML" - השפה המשמשת לכתיבת הבסיס של דפי אינטרנט. בתחילה השם צוין כ-HoTMaiL - כשהאותיות HTML מופיעות בו כאותיות גדולות.
הוטמייל התבסס כלכלית על ידי קרן הון סיכון. בדצמבר 1997, הוטמייל דיווח על יותר מ-8.5 מיליון מנויים, ובאותו חודש נמכר למיקרוסופט ב-400 מיליון דולר, לאחר מכן השירות שווק תחת MSN.
בפברואר 1999, הוטמייל דיווחה על יותר מ-30 מיליון חברים פעילים. הוטמייל הציע חשבונות דואר אלקטרוני בארצות רבות, היה זמין ב-17 שפות. במאי 2010 דיווחה הוטמייל על 360 מיליון חברים רשומים, ועל נפח של למעלה מ-8 מיליארד הודעות ליום. עד היום הוטמייל הוא אחד משירותי הדואר האלקטרוני המקוון הגדולים ביותר.
הפיתוח והצוות של הוטמייל ממוקמים בעיר מאונטין וויו, קליפורניה, בקמפוס מיקרוסופט בעמק הסיליקון.
שירות > כתובות דוא"ל

ב-18 בנובמבר 2004, הוטמייל החל להציע כתובות אימייל של מדינות מסוימות. לדוגמה, משתמשים בבריטניה יכולים להרשם ולקבל כתובת שמסתיימת ב-hotmail.co.uk@, מה שנותן למשתמשים בחירה במגוון רחב של כתובות דואר אלקטרוני, משום שכתובות רבות של הוטמייל העולמי כבר תפוסות. כששירות הדואר האלקטרוני של MSN הושק, היא הריצה מכירות פומביות ב-eBay לכתובות אימייל פופולריות, והכסף נתרם לצדקה, לעמותה נגד התעללות בילדים (NSPCC).
שירות > נפח התיבה

כיום הוטמייל הציע תיבת דואר אלקטרוני בחינם בנפח של 5 ג'יגה בייט (אף על פי שיש הגבלה של 10 מגה בייט לקובץ מצורף). 
בתקופת MSN הוטמייל הציעה לחברים בה 10 גיגה בייט של אחסון דואר אלקטרוני בתשלום.
החל מסוף העשור הראשון של המאה ה-21 הוגדל הנפח החינמי ל-25 גיגהבייט למשתמש, והגבלה של 25 מגה בייט לקובץ מצורף. נפח שנחשב לאחד מהגדולים ביותר בין אתרי הדוא"ל המקוון החינמי.
שירות > שירותים נלווים

בנוסף לשירותי דואר, חשבון הוטמייל מאפשר גישה לשאר השירותים של MSN: שירות Spaces לאחסון אלבומי תמונות וכתיבת בלוגים, שירות SkyDrive לאחסון קבצים, יצירת קבוצות ולוח שנה. חלק מהשירותים אינם נתמכים בדפדפנים מסוימים (למשל לוח השנה בגוגל כרום), ולחלק מהשירותים ניתנת עדיפות בשימוש באינטרנט אקספלורר של מיקרוסופט (למשל בהעלאת תמונות לאלבומי התמונות). חלק מהשירותים נוחים יותר למי שהתקין את תוכנת Microsoft Silverlight (למשל העלאת קבצים).
שירות > התחדשות השירות

כיום, להוטמייל ממשק חדש, המהווה חלק מפרויקט "Windows Live", בו משמרים תוכנות וממשקים של MSN ומייצרים תוכנות חדשות המשפרות את מערכת חלונות, ומגבירות את עוצמת מיקרוסופט בתחרות נגד גוגל, אפל ו"יאהו!".
ב-31 ביולי 2012 הציגה מיקרוסופט את Outlook.com, שירות הדואר אשר החליף את "הוטמייל" ב-3 באפריל 2013.
ביקורת

במשך זמן רב מדיניות השירות הייתה סגירת חשבון לאחר שלא נעשה בו שימוש במשך חודש. מדיניות זו גרמה לרבים לעזוב את השירות או לא להצטרף אליו מלכתחילה. כיום אין מגבלה כזו.
תלונה נפוצה היא "חתימה פרסומית" - תוספת של פרסומת לסופה של כל הודעה שנשלחת מחשבון בהוטמייל. תוספת זאת בוטלה בעדכון של מוצרי Windows Live. דואר אלקטרוני שנשלח באמצעות Windows Live Mail לא כולל את החתימה הפרסומית.
ראו גם

Windows Live Mail
אופיס 365
outlook.com
לוגו הוטמייל לפני השיווק תחת MSN
המכון הטכנולוגי של מסצ'וסטס

| --- | --- |


חותם האוניברסיטה
 אוניברסיטה
 מוטו:  Mens et Manus  (לטינית: מחשבה ויד)
 תקופת הפעילות:  1861 (נפתח בפועל ב-1865) – הווה
 מייסדים:  ויליאם ברטון רוג'רס 
 בעלי תפקידים
 נשיא:  סאלי קורנבלות
 יו"ר:  סאלי קורנבלות' 
 צוות:  983
 סגל:  14,032 (נכון ל־אוגוסט 2020) 
 סטודנטים
 כלל הסטודנטים:  11,574 (נכון ל־2018) 
 סטודנטים לתואר ראשון:  4,136
 סטודנטים לתארים מתקדמים:  6,184
 שונות
 הון עצמי:  17 מיליארד דולר (נכון ל-2019)
 מיקום
 מיקום:  קיימברידג', מסצ'וסטס
 מדינה:  ארצות הברית ארצות הברית
 קואורדינטות:  42°21′35″N 71°05′31″W﻿ / ﻿42.359722222222°N 71.091944444444°W﻿ / 42.359722222222; -71.091944444444
 www.mit.edu
  (למפת בוסטון מוגדלת) המכון הטכנולוגי של מסצ'וסטס(למפת בוסטון רגילה) המכון הטכנולוגי של מסצ'וסטס
 
"מרכז סטטה," בניין ב-MIT, המכון הטכנולוגי של מסצ'וסטס, ארצות הברית, עוצב על ידי פרנק גרי
בנין "כיפה הגדולה", הבניין הכי מפורסם ב-MIT. ישנה מסורת ב-MIT לפיה סטודנטים מנסים להניח חפצים שונים על הכיפה הגדולה.
המכון הטכנולוגי של מסצ'וסטס (או MIT, ראשי תיבות באנגלית של Massachusetts Institute of Technology) הוא אוניברסיטת מחקר פרטית המתמחה בתחומי המדע וההנדסה השוכנת במדינת מסצ'וסטס שבארצות הברית. קמפוס המוסד נמצא בעיר קיימברידג' הסמוכה לבוסטון. MIT נחשב לאחת מהאוניברסיטאות הטובות ביותר בעולם, ולמוסד הטוב ביותר בתחום הוראת המקצועות הטכנולוגיים ובהכשרת עובדי היי-טק. המכון חבר באיגוד האוניברסיטאות הטכנולוגיות העצמאיות ,חבר איגוד אוניברסיטאות המחקר, חבר באיגוד האוניברסיטאות האמריקניות וחבר בפורום מנהיגי האוניברסיטאות העולמי.
האוניברסיטה הוקמה בעקבות ההתפחות התעשייתית בארצות הברית שהלכה וגדלה באותו הזמן, אמ איי טי אימצה את המודל האירופאי של אוניברסטיאות פוליטכניות ואת ההנחיות המוקפדות מאוד שהיו במעבדות במדע שימושי ובהנדסה. האוניברסיטה היא אחת משלוש האוניברסיטאות שיש עליהן חזקה בארצות הברית, האחרות מביניהן הן אוניברסיטת קורנל ואוניברסיטת טסקיגי. למוסד האוניברסיטה יש קמפוס עירוני שנמשך לאורך יותר מ-1.6 ק"מ לצד נהר צ'ארלס, ומכיל בתוכו מבנים חוץ-אוניברסיטאיים כמו מעבדת לינקולן, מרכז בייטס, מצפה הייסטאק וגם מעבדות מקושרות כמו מכון ברוד ומכון וייטהאד.
MIT כולל חמישה בתי ספר וקולג' אחד. יש במוסד 34 מחלקות אקדמיות ו-53 מעבדות ותוכניות בין-תחומיות. הוצאות המחקר של MIT הן הגבוהות ביותר מכל אוניברסיטה אמריקאית אחרת. הבוגרים של MIT וכן אנשי הסגל ידועים בהישגיהם – עם 81 זוכי פרס נובל וכן 38 עמיתי מקארתור נכון ל-2014 – וכן ברוח היזמות שבקרבם. דוח משנת 1997 קבע שהרווחים המצטברים אשר הופקו על ידי 4,000 החברות שנוסדו על ידי MIT ובוגריו הם בגדר הישג אשר היה יכול להתחרות בכלכלות העולם הגדולות.
ביוני 2024 פורסם כי MIT נבחרה לאוניברסיטה הטובה בעולם, זו השנה ה-13 ברציפות, על פי הדירוג השנתי של חברת ניתוח נתוני ההשכלה הגבוהה Quacquarelli Symonds.
בוגרים ידועים של MIT

הפיזיקאי זוכה פרס נובל לפיזיקה, ריצ'רד פיינמן
אבי תורת האינפורמציה, קלוד שנון
הכלכלן זוכה פרס נובל לכלכלה, רוברט קרהרט מרטון
מזכ"ל האו"ם, קופי אנאן
המדען והממציא, סידני אדלשטיין
האסטרונאוט באז אולדרין
בוגרים ידועים של MIT > ישראלים

בנימין נתניהו, ראש ממשלת ישראל
פרופ' משה ארנס, שר הביטחון ושר החוץ לשעבר של ישראל
פרופ' ישראל אומן, מתמטיקאי זוכה פרס נובל לכלכלה
אלוף (מיל.) עמוס חורב
ד"ר עוזי לנדאו, פוליטיקאי ישראלי
ד"ר פלטיאל מקלף, מייסד אלתא מערכות
פרופ' אמנון שעשוע, מייסד מובילאיי ופרופ' למדעי המחשב באוניברסיטה העברית
פרופ' מאיר פדר, פרופסור להנדסת חשמל באוניברסיטת תל אביב
ראו גם

OLPC – מחשב אחד לכל ילד
Scratch – סביבת פיתוח מבית MIT להוראת תכנות עבור ילדים
הטכניון - מכון טכנולוגי לישראל
המושל הכללי של סנט וינסנט והגרנדינים

המושל הכללי של סנט וינסנט והגרנדינים (באנגלית: The governor-general of Saint Vincent and the Grenadines) משמש כראש המדינה דה פקטו ומייצג את צ'ארלס השלישי, מלך הממלכה המאוחדת. משרת המושל הכללי נוצרה בשנת 1979, עם קבלת העצמאות של סנט וינסנט והגרנדינים.
האחריות הכללית של המושל:
לבצע את כל החובות כאמור בחוקה של סנט וינסנט והגרנדינים.
מינוי ראש הממשלה וחברי הפרלמנט.
מינוי אנשים לתפקידים ציבוריים שנקבעו.
מינוי מועצות שונות.
להבטיח ביטוי יעיל של ממשל חוקתי ודמוקרטי.
השתתפות במצעדים טקסיים ואירועים אחרים כנדרש בחוקה של סנט וינסנט והגרנדינים.
קבלת כתבי אמון של שגרירים ומכובדים זרים אחרים.
המושלים הכלליים

להלן רשימה של אישים שכיהנו כמושל הכללי של סנט וינסנט והגרנדינים מאז העצמאות ב-1979:
המושלים הכלליים > מקרא

מת בתפקיד
מציין את ממלאי מקום המושלים הכלליים
| סדר כהונה | דיוקן | שם המושל הכללי   (שנות חיים) | תחילת הכהונה | סיום הכהונה | הערות |  |  |  |
| --- | --- | --- | --- | --- | --- | --- | --- | --- |
מושלים שמונו על ידי המלכה אליזבת השנייה (1952–2022):
| 1 |  | סר סידני גאן־מונרו   (1916–2007) | 27 באוקטובר 1979 | 28 בפברואר 1985 |  |  |  |  |
| 2 |  | סר ג'וזף למברט יוסטס   (1908–1996) | 28 בפברואר 1985 | 29 בפברואר 1988 |  |  |  |  |

| - |  | הנרי הארווי ויליאמס   (1917–2004) | 29 בפברואר 1988 | 20 בספטמבר 1989 | מושל בפועל |  |  |  |
| 3 |  | סר דייוויד עמנואל ג'ק   (1918–1998) | 20 בספטמבר 1989 | 1 ביוני 1996 |  |  |  |  |
| 4 |  | סר  צ'ארלס אנטרובוס   (1933–2002) | 1 ביוני 1996 | 3 ביוני 2002  |  |  |  |  |

| - |  | מוניקה דקאן   (1934–) | 3 ביוני 2002 | 22 ביוני 2002 | מושלת בפועל |  |  |  |
| 5 |  | סר פרדריק בלנטיין   (2002–) | 22 ביוני 2002 | 1 באוגוסט 2019 |  |  |  |  |
מושלים שמונו על ידי המלך צ'ארלס השלישי (2022–):
| 6 |  | סוזן דוגן   (1955–) | 1 באוגוסט 2019 | מכהנת |  |  |  |  |
הערות שוליים

↑  The Saint Vincent and the Grenadines Constitution Order 1979 provides for the Office of a Governor-General, GOV.VC
ערך זה הוא קצרמרבנושא מדע המדינה. אתם מוזמנים לתרום לוויקיפדיה ו.
הולרכיה

הולרכיה, על פי הטרמינולוגיה של ארתור קסטלר, היא היררכיה של הולונים - כאשר הולון הוא חלק ושלם במקביל. המונח נטבע לראשונה בספרו של קסטלר משנת 1967, "The Ghost in the Machine". המונח נמצא בשימוש רב גם אצל הפילוסוף האמריקאי, קן וילבר.
היקום, כשלם, הוא דוגמה להולרכיה, או מערכת הולרכית, וכל הולרכיה ידועה אחרת, היא חלק מאותה הולרכיה גדולה.
הולרכיה והיררכיה

בעוד היררכיה יוצרת מבנה מלאכותי בו הישויות הנמצאות תחת הישות שמעליהם בהיררכיה כפופות לה באופן מלא, בהולרכיה הישויות אינן באמת נמצאות "תחת" או "מעל", אלא מהוות חלק, או כוללות, ויחד עם זאת בעלות קיום עצמאי.
מולקולה היא דוגמה להולון שנמצא שלב אחד מעל אטום. בטרמינולוגיה היררכית התיאור "מולקולה נמצאת מעל אטום" היה מתאר מצב רחוק מזה המתקיים במציאות, בו מולקולה שולטת באוסף האטומים אותו היא "מנהלת", בעוד טרמינולוגיה הולרכית קרובה יותר לתיאור מציאות זו, בכך שהיא רואה הן באטומים והן במולקולות הולונים, אשר מהווים חלק ושלם בו זמנית, ובעלי קשרי גומלין הדדיים.
המכון הטכנולוגי של ג'ורג'יה

| --- | --- |
סמליל המכון הטכנולוגי של ג'ורג'יהסמליל המכון הטכנולוגי של ג'ורג'יה
סמל המכון הטכנולוגי של ג'ורג'יה
סמל המכון הטכנולוגי של ג'ורג'יה
 אוניברסיטת מחקר ציבורית
 מוטו:  Progress and Service (קידמה ושירות)
 תקופת הפעילות:  1885–הווה (כ־139 שנים)
 בעלי תפקידים
 נשיא:  אנג'ל קבררה (אנ')
 צוות:  5,923 (2015)
 סגל:  1,740 (2017)
 סטודנטים
 כלל הסטודנטים:  36,489 (2019)
 סטודנטים לתואר ראשון:  15,353 (2019)
 סטודנטים לתארים מתקדמים:  20,330 (2019)
 שונות
 הון עצמי:  2.02 מיליארד דולר (2019)
 כינוי קבוצת הספורט:  המעילים הצהובים (אנ')
 מיקום
 מיקום:  אטלנטה, ג'ורג'יה, ארצות הברית ארצות הברית
 מדינה:  ארצות הברית ארצות הברית
 קואורדינטות:  33°46′33″N 84°23′41″W﻿ / ﻿33.775805555556°N 84.394694444444°W﻿ / 33.775805555556; -84.394694444444
 gatech.edu
  (למפת אטלנטה מוגדלת) המכון הטכנולוגי של ג'ורג'יה(למפת אטלנטה רגילה) המכון הטכנולוגי של ג'ורג'יה
 
המכון הטכנולוגי של ג'ורג'יה (באנגלית: Georgia Institute of Technology, מוכר גם כג'ורג'יה טק - Georgia Tech) הוא אוניברסיטה ציבורית בעיר אטלנטה שבמדינת ג'ורג'יה בארצות הברית. האוניברסיטה נוסדה ב-1885 ולומדים בה כ-36,489 סטודנטים. האוניברסיטה חברה בברית העולמית של אוניברסיטאות טכנולוגיות וחברה באיגוד אוניברסיטאות המחקר.
היסטוריה

המכון נוסד ב-13 באוקטובר 1885 בשם בית הספר לטכנולוגיה של ג'ורג'יה, כחלק ממאמצי השיקום של הדרום בעקבות מלחמת האזרחים האמריקנית ומעבר מכלכלה חקלאית לכלכלה תעשייתית. שני המבנים הראשונים נבנו על ביצורי העיר אטלנטה ששימשו להגנתה במהלך מלחמת האזרחים. מחזור ראשון של סטודנטים החל ללמוד במוסד באוקטובר 1888.
ב-1948 שונה שם המוסד למכון הטכנולוגי של ג'ורג'יה על מנת לשקף את המיקוד שלו במחקר מדעי ובטכנולוגיה. ב-1952 נפתחו שערי המכון לנשים וב-1961 התקבלו לראשונה למוסד אפריקאים אמריקאים.
מבנה וחלוקה ארגונית

המכון מחולק גאוגרפית לארבעה חלקים עיקריים: הקמפוס המערבי (הכולל בעיקר מעונות סטודנטים), הקמפוס המזרחי (הכולל את בתי האחווה ומעונות לסטודנטים שנה ראשונה), הקמפוס המרכזי (המכיל את מרבית מבני המחקר והלימוד) והמרכז הטכנולוגי (אנ') (הכולל את הקולג' למנהל עסקים, מרכז מבקרים ומעבדות מחקר). מבחינה ארגונית כולל המכון שישה קולג'ים:
הקולג' להנדסה (אנ') - (1885)
הקולג' לעיצוב (אנ') - (1908)
הקולג' למנהל עסקים (אנ') ע"ש שלר - (1934)
הקולג' למחשבים (אנ') - (1964)
הקולג' למדעים (אנ') - (1990)
הקולג' לאמנויות חופשיות (אנ') ע"ש איבן אלן (אנ') - (1990)
לאוניברסיטה שלוחה בעיר סוואנה שבג'ורג'יה, שהוקמה ב-1999 וכוללת מבנים משנת 2003. כמו כן ב-1990 הקים המכון קמפוס בעיר מץ שבצרפת. תוכניות לימוד מטעם האוניברסיטה מתקיימות גם בסינגפור ובסין.
דירוגים > דירוג בין-לאומי

דירוג שאנגחאי - מקום 151–200 (2024)
דירוג Times Higher Education - מקום 36 (2024)
דירוג QS לאוניברסיטאות - מקום 97 (2024)
דירוגים > דירוג אזורי - ארצות הברית

דירוג שאנגחאי - מקום 51–59 (2024)
דירוג Times Higher Education - מקום 21 (2024)
הערות שוליים

| איגוד האוניברסיטאות האמריקניות - ארגון אוניברסיטאות מחקר מובילות בארצות הברית וקנדה |
| --- | --- | --- |
| אוניברסיטאות ציבוריות | אוהיו סטייט • אורגון • איווה • איווה סטייט • אילינוי • אינדיאנה • אריזונה • אריזונה סטייט •  באפלו • ג'ורג'יה טק • דרום פלורידה • וושינגטון • ויסקונסין–מדיסון •  וירג'יניה • טקסס • טקסס A&M • יוטה • מיזורי • מינסוטה • מישיגן • מישיגן סטייט • מרילנד • סטוני ברוק • פיטסבורג • פלורידה • פנסילבניה סטייט • פרדו • קולורדו • קליפורניה (אירוויין • ברקלי • דייוויס • לוס אנג'לס • סן דייגו • סנטה ברברה • סנטה קרוז • ריברסייד) • קנזס • קרוליינה הצפונית • ראטגרס • ראטגרס-ניו ברונסוויק |  |
| אוניברסיטאות פרטיות | אמורי • בוסטון • בראון • ברנדייס • ג'ורג' וושינגטון • ג'ונס הופקינס • דארטמות' קולג' • דיוק • דרום קליפורניה • הרווארד • ואנדרבילט • וושינגטון בסנט לואיס • טאפטס • טוליין • ייל • נורת'ווסטרן • ניו יורק • סטנפורד • פנסילבניה • פרינסטון • קולומביה • קורנל • קייס וסטרן ריזרב • קרנגי מלון • רייס • רוצ'סטר • שיקגו • Caltech •‏ MIT |  |
| אוניברסיטאות בקנדה | טורונטו • מקגיל |  |
| --- | --- |
בקרת זהויות :  NLI: 987007574544705171  BIBSYS: 90254528  BnF: cb118696838 (data)  GND: 90003-5  ISNI: 0000 0001 2097 4943  LCCN: n79058463  MusicBrainz: daa0953a-4b6d-443b-b605-6d29db9ba698  NLA: 35119211  NSK: 000122658  RERO: 02-A000186937  SUDOC: 026451174  Trove: 832034  ULAN: 500312929  VIAF: 141880757   WorldCat (עם VIAF): 141880757
הליגה האזורית (גרמניה)

| --- | --- |

 שם מלא:  הליגה האזורית גרמניה
 תחום:  כדורגל 
 ארגון:  התאחדות הכדורגל הגרמנית 
 מדינות:  גרמניה 
 קבוצות:  93 
 תקופת הפעילות:  1963–הווה (כ־61 שנים)
 מפעל גבוה:  הליגה ה-3
 מפעל נמוך:  אוברליגה
 
הליגה האזורית (בגרמנית: Fußball-Regionalliga) היא ליגת הכדורגל הרביעית במבנה ליגות הכדורגל בגרמניה והליגה החצי מקצוענית הבכירה במדינה.
היסטוריה

עד שנת 1963 התקיימה הליגה בגרמניה בשיטת ליגות מחוזיות כאשר הראשונות בכל ליגה מעפילות לטורניר אליפות גרמניה.
היסטוריה > 1963-1974

הליגה הוקמה ב-1963 עם הקמת הבונדסליגה ונחשבה לליגה השנייה בחשיבותה כאשר היא מחולקת ל-5 מחזות:רגיונל-ליגה צפון, רגיונל-ליגה מערב, רגיונל-ליגה ברלין, רגיונל-ליגה דרום-מערב ורגיונל-ליגה דרום.
שתי הראשונות בכל ליגה אזורית העפילו לשלב בית הפלייאוף מלבד ליגת ברלין בה רק הראשונה העפילה לשלב הפלייאוף, כאשר שתי הקבוצות שסיימו במקום השני בליגה המערבית והדרום מערבית משחקות משחק מוקדמות נוסף. בשלב הפלייאוף התמודדו 8 קבוצות במבנה של שני בתים בעלי 4 קבוצות המשחקות בתי סבבים ובסיומן עולות הראשונות מכל בית.
שתי האחרונות בכל אזור ירדו ללגיה השלישית מלבד ברלין בה הייתה יורדת אחת ורגיונל-ליגה דרום בה היו שלוש יורדות
היסטוריה > 1974-1994

ב-1974 הוחלט על שינוי מבנה הליגות בגרמניה והוחלט על הקמת ליגה שנייה מצומצמת. בסיום עונה זו עלו הקבוצות שסיימו במקום ה-2 בכל ליגה לפלייאוף העלייה לבונדסליגה ואילו שאר קבוצות הליגה חולקו על פי ביצועים בשנים קודמות, חלקן שובצו לליגה החדשה המחולקת לשני מחוזות ומרכיבה את הליגה ה-2 ושאר הקבוצות ירדו לאוברליגה האזורית אשר הפכה לליגה השלישית.
בשלב זה בוטלה הליגה והתמזגה אל תוך הבונדסליגה השנייה.
היסטוריה > 1994-2000

בשנת 1994 עם שינוי מבנה הליגות בגרמניה והרגיונל-ליגה הוקמה מחדש כליגה השלישית במנה של 4 ליגות אזוריות: רגיונל-ליגה צפון-מזרח, רגיונל-ליגה דרום-מערב, רגיונל-ליגה צפון ורגיונל-ליגה דרום כאשר הראשונה מכל אזור מעפילה באופן אוטומטי לבונדסליגה השנייה והשנייה בכל אזור זוכה בתיאור אלופת הליגה החובבנית.
ארבעת האחרונות בכל אזור ירדו לאוברליגה האזורית אשר הפכה לליגה הרביעית.
היסטוריה > 2000-2008

בשנת 2000 שונה מבנה הליגות וורגיונל-ליגה צומצמה לליגה בעלת שני מחזות: צפון ודרום עם 18 קבוצות בכל מחוז כאשר 2 הראשונות מעפילות לבונדסליגה השנייה ו-4 האחרונות יורדות לליגה הרביעית
בנוסף נקבע כי קבוצות מילואים אינן יכולת להעפיל לבונדסליגה השנייה ובמקרה שסיימו במקום 1–2 הקובצה במקום ה-3 תעפיל לליגה השנייה.
היסטוריה > 2008-2012

עם הקמת הליגה ה-3 בגרמניה הפכה הרגיונל-ליגה לליגה הרביעית בחשיבותה והליגה פוצלה ל-3 מחוזות: דרום, צפון ומערב כאשר בכל מחוז מורכב מ-18 קבוצות ובסיום כל עונה עולה הראשונה לליגה ה-3 ו-2 האחרונות יורדות לליגה החמישית.
היסטוריה > 2012-2018

ב-2012 שונה מבנה הליגה והיא חולקה לחמישה מחוזות: צפון, צפון-מזרח, מערב, דרום-מערב ובוואריה.
הליגות האזוריות מורכבות ממספר משתנה של קבוצות בין 16–20 בכל ליגה כאשר כל הקבוצות המסיימות ראשונות אחת בכל בית מעפילות לשלב הפלייאוף על משחקי העלייה לליגה השלישית, אם כי לעיתים קבוצה נוספת בליגה מעפילה למשחקי הפלייאוף באופן משתנה, הפלייאוף מתקיים בשיטת שני משחקים בית וחוץ נגד יריבה אחת מליגה מקבילה והמנצחת מעפילה לליגה השלישית.
שלוש או ארבע האחרונות בכל מחוז יורדות לליגה החמישית באופן אוטומטי, ובחלק מהליגות קבוצה נוספת התמודדה בפלאיוף ירידה נגד אחת מהקבוצות שסיימו ראשונות בליגה החמישית.
היסטוריה > 2019-היום

החל מעונת 2019/20 מחולקת הליגה לחמש מחוזות
הראשונה בכל מחוז מעפילה באופן אוטומטי לסיבוב השני של קבוצות הליגה ה-3 בגביע הגרמני
במחוזות צפון, דרום-מערב ובוואריה מעפילה הראשונה לליגה ה-3 בעוד שבמחוזות מערב וצפון מזרח מעפילות לשלב פלייאוף בו מתקיים צמד מפגשים בין המנצחות בכל מחוז והמנצחת מעפילה לליגה השלישית.
היסטוריה > 2019-היום > ירידה לליגה החמישית

במחזות מערב וצפון מזרח הקבוצות שסיימו במקום האחרון במחוזות יורדות לליגה החמישית.
במחוז בוואריה שתי האחרונות 17–18 יורדות לליגה החמישית והקבוצות שסיימו במקומות 15–16 מתמודדות בפליאוף ירידה נגד הראשונות במחוזות בליגה החמישית.
במחוז הדרום מערבי אין יורדות
במחוז צפון הקבוצות שסיימו במקומות 17–18 יורדות לליגה החמישית והקבוצה שסיימה במקום ה-16 משחקת בפלאיוף נגד הראשונה מאחת מהליגות האזוריות בליגה החמישית.
מפת הליגה לפי מחוזות בשנים 1963–1974
מפת הליגה בעלת שני מחוזות בשנים 2000–2008
המרכז הישראלי לקידום מדעי המתמטיקה

| --- | --- |

 מוסד חינוכי
 השתייכות:  המרכז הישראלי לקידום מדעי המתמטיקה ע"ש ויקטור בנטטה, המחלקה למתמטיקה של אוניברסיטת בר-אילן
 תקופת הפעילות:  1982–הווה (כ־42 שנים)
 מייסדים:  פרופ' צבי ארד, פרופ' ברנרד פינצ'וק
 שכבות לימוד:  כיתות ו'-ז', כיתות ח'-י', תואר ראשון
 בעלי תפקידים
 מנכ"ל:  אלישבע פרידמן
 תלמידים
 :  10128
 מיקום
 מדינה:  ישראל ישראל
 yuni.co.il
 
המרכז הישראלי לקידום מדעי המתמטיקה הוא עמותה המפעילה את התוכנית לנוער מוכשר במתמטיקה על שם ויקטור בנטטה.
התוכנית לנוער מוכשר במתמטיקה נוסדה על ידי פרופ' צבי ארד ופרופ' ברנרד פינצ′וק בשנת 1982. ומנוהלת על ידי אלישבע פרידמן החל משנת 1995 ועד היום. התוכנית מופעלת מטעם המרכז הישראלי לקידום מדעי המתמטיקה  ופועלת בשיתוף עם המחלקה למתמטיקה של אוניברסיטת בר-אילן ובה כ-10,128 תלמידים בכיתות ו'-י' מכל רחבי ישראל.
התוכנית מיועדת לבני נוער מצטיינים במתמטיקה. היא מאפשרת להם ללמוד את החומר לבגרות בצורה מעמיקה יותר ובקצב מואץ, ולסיים בגרות 5 יחידות בסוף כיתה י'. לאחר מכן יכולים הבוגרים להמשיך ישירות ללימודי תואר ראשון, בעודם לומדים בתיכון, ולסיים את התואר הראשון כשנה לאחר סיום התיכון.
מטרות התוכנית הן טיפוח החשיבה והמצוינות המתמטית תוך העצמת התלמידים המוכשרים, העשרה בידע מתמטי על היבטיו השונים מעבר לנלמד במסגרות הפורמליות, וקידום התלמידים המוכשרים אל חוד החנית של האקדמיה בישראל.
התוכנית מחולקת למעשה לשלוש מסגרות: תוכנית ההעשרה המתמטית (כיתות ו'-ז'), התוכנית לנוער מוכשר במתמטיקה (כיתות ח'-י'), ולימודי המשך אקדמיים.
התכנית נקראת על שם ויקטור בנטטה שהיה אביו של אחד מתורמי התכנית שביקש להנציח את שמו.
מסגרות התוכנית > תוכנית ההעשרה המתמטית

תוכנית העשרה שבועית לתלמידי כיתות ו-ז, במסגרתה נלמדים נושאים מגוונים, בהם קומבינטוריקה, תורת הקבוצות ותורת המשחקים.
מטרת התוכנית היא העשרת התלמידים מבחינה מתמטית. במהלכה נחשפים התלמידים אל תכנים אשר אינם נכללים בתוכנית הלימודים הרגילה ואשר באמצעותם זוכים התלמידים, לא רק בשיטות ופיתוח דרכי חשיבה, כי אם גם בהרגלי למידה נכונים ולמידה חווייתית.
מסגרות התוכנית > התוכנית לנוער מוכשר במתמטיקה (לימודים לבגרות)

התוכנית התלת שנתית מאפשרת לתלמידיה מסלול לימודים החל מכיתה ח' ועד למועד הבגרות במהלכו לומדים התלמידים לקראת בחינת הבגרות במתמטיקה בהיקף של 5 יח"ל (על פי תוכנית הלימודים של משרד החינוך), אליה הם ניגשים בסוף כיתה י'. בדרך כלל מסגרת הלימודים כוללת פגישה אחת בשבוע באורך של שלוש ורבע שעות, במהלכה נלמדים נושאי הלימוד ובסופה ניתנים למשתתפי התוכנית שיעורי בית רבים. כיתות הלימוד ההומוגניות והקטנות מן הרגיל עד 28 תלמידים בכיתה, איכות התלמידים הנבחרים ורמת ההוראה הגבוהה, מאפשרת לתלמידים לקצר את חמש שנות הלימוד בבית הספר למספר שנים ולסיים בהצטיינות מרובה את בחינת הבגרות במתמטיקה. תלמידי התוכנית לא רק עוברים הכנה לימודית לקראת בחינת הבגרות אלא גם זוכים ליהנות מהקניית הרגלי למידה נכונים, רכישת כלי ניהול זמן נכונים וכן, העשרה נוספת על החומר הנלמד.
במהלך כיתה ח' חלק מבתי הספר נותנים פטור משיעורי מתמטיקה בבית הספר, והחל מכיתה ט' ישנו פטור מלא משיעורי המתמטיקה הבית-ספריים (כולל מבחני בית הספר). עם זאת, התלמידים חייבים לגשת גם לבחינות המתקיימות בבית-הספר שלהם בכיתות ח' ובכיתות ט'.
מסגרות התוכנית > לימודי המשך אקדמיים

תלמידים שנגשו לבגרות במסגרת התוכנית וקיבלו לפחות 90 בבגרות, מוזמנים ללמוד לימודים אקדמיים במחלקה למתמטיקה של אוניברסיטת בר-אילן. המחלקה מציעה תוכנית מובנית הנמשכת שלוש שנים, במקביל ללימודים בתיכון, ותוך דחיית השירות הצבאי בשנה (ניתן לדחות את הגיוס בשנה ללא התחייבות נוספת של הסטודנט אל מול המערכת הצבאית, בהינתן שסיים 50% מהחובות לתואר טרם מועד הגיוס המקורי - דבר הקורה בתוכנית המובנית). תלמידים במסלול זה אינם נדרשים בציון פסיכומטרי כדי ללמוד באוניברסיטה.
המסלולים האפשריים לתלמידים הבוחרים להמשיך לתואר ראשון, הם לימודי תואר ראשון במתמטיקה מורחב (שימושית או עיונית), תואר דו-ראשי במתמטיקה-פיזיקה, מתמטיקה- כימיה, מתמטיקה-הנדסה או פיזיקה-הנדסה, ומדעי המחשב. בעוד הלימודים לתואר במתמטיקה מורחב, מתמטיקה-פיזיקה ומדעי המחשב נמשכים 3 שנים, על בסיס דחייה השירות הצבאי בשנה, המסלולים שכוללים הנדסה נמשכים 4 שנים, על בסיס דחייה של שנתיים מהצבא.
ראו גם

התוכנית לגילוי וקידום תלמידי בית ספר מצטיינים במתמטיקה
קשר חם
הממלכה האוסטרוגותית

| --- | --- |


 
 ממשל
 משטר:  מונרכיה
 שפה נפוצה:  גותית לטינית וולגרית
 עיר בירה:  רוונה (493–540) פאביה (540–553)
 גאוגרפיה
 יבשת:  אירופה
 היסטוריה
 הקמה:  קרבות איזונזו ורונה
 תאריך:  489
 פירוק:  קרב מונס לכטריוס
 תאריך:  553
 ישות קודמת:  ממלכת איטליה 
 ישות יורשת:  Duchy of Brescia, דוכסות רומא 
 
הממלכה האוסטרוגותית (בלטינית: Regnum Italiae; ממלכת איטליה) הייתה ממלכה שהתקיימה תחת שליטתם של האוסטרוגותים הגרמאניים בחצי האי האפניני ובאזורים הסמוכים לו בשנים 493 עד 553.
תחת תיאודריך הגדול, מלך הממלכה האוסטרוגותית הראשון, הגיעה הממלכה לשיאה, והשתרעה מדרום צרפת המודרנית במערב ועד למערב סרביה המודרנית בדרום מזרח. רוב המוסדות החברתיים של האימפריה הרומית המערבית המאוחרת נשתמרו בתקופת שלטונו. תיאודוריך קרא לעצמו Gothorum Romanorumque rex ("מלך הגותים והרומאים"), והוכיח את רצונו להיות מנהיגם של שני העמים.
החל משנת 535, האימפריה הביזנטית פלשה לאיטליה בפיקודו של יוסטיניאנוס הראשון, קיסר האימפריה הביזנטית. השליט האוסטרוגותי באותה תקופה, ויטיגס (אנ'), לא יכול היה להגן על הממלכה בהצלחה ולבסוף הממלכה נכבשה כאשר הבירה רוונה נפלה. המלך האחרון של הממלכה האוסטרוגותית היה טייה (אנ').